cyanic-selkie/wikianc huggingface dataset:
డబుల్ బెడ్రూమ్ పథకం
డబుల్ బెడ్రూమ్ ఇల్లు
గ్రామీణ ప్రాంతాల్లో 200 చదరపు గజాల స్థలంలో డబుల్ బెడ్రూమ్ ఇల్లు నిర్మిస్తారు. 560 చదరపు అడుగులు నిర్మాణంలో రెండు బెడ్రూమ్ లు, ఒక కిచెన్, హాల్, రెండు బాత్రూమ్ లు ఉన్నాయి. పట్టణ ప్రాంతాల్లో, ప్రాజెక్టులు గ్రౌండ్ +3 అంతస్తు అపార్టుమెంట్లుగా ఉన్నాయి. హైదరాబాదు మహానగరపాలక సంస్థ పరిధిలోని ప్రాంతాల్లో గ్రౌండ్ +9 అంతస్తుల అపార్ట్‌మెంట్లు నిర్మిస్తున్నారు.
టన్నెల్ రూపం సాంకేతికత
రాంపల్లి గ్రామంలోని 6,240 డబుల్ బెడ్రూమ్ ఇళ్ళు, కొల్లూరు గ్రామంలోని 15,660 ఇళ్ళను తొందరగా నిర్మించడానికి, హైదరాబాదు మహానగరపాలక సంస్థ మొదటిసారిగా అధునాతన సొరంగం రూప సాంకేతికతను ఉపయోగించింది.
ఖర్చు పెరుగుదల
2014లో ఎన్నికల మ్యానిఫెస్టోలో ఒక్కో ఇంటికి ₹ 3.5 లక్షలు ఖర్చుగా అంచనా వేయబడింది. అయితే, ఇళ్ళ డిజైన్ లో మార్పు, ముడి వస్తువుల ధరలు పెరగడం వల్ల 2017 నాటికి ఒక్కో ఇంటికి ₹ 7.5 లక్షలకు పెరిగింది. ఇతర సౌకర్యాలు, రోడ్లు మొదలైన వాటి కోసం ఒక్కో ఇంటికి అదనంగా ₹1.25 లక్షలు అవుతున్నాయి. మార్కెట్ రేటు కంటే తక్కువ రేటుకు ఇచ్చేలా సిమెంట్ కంపెనీలతో ప్రభుత్వం ఒప్పందం కుదుర్చుకొని, ఆన్‌లైన్‌లో బిల్లులను చెల్లించింది. గత రెండేళ్ళలో ఉక్కు ధరలు మూడు రెట్లు పెరిగాయి. ప్రభుత్వం కాంక్రీటుకు ఉచిత ఇసుకను సరఫరా చేస్తుంది.
ఇతర వివరాలు
డ‌బుల్ బెడ్రూం ఇండ్ల నిర్మాణం ప‌థ‌కంలో భాగంగా 9,328.32 కోట్ల రూపాయల ప్ర‌తిపాదిత వ్య‌యంతో రాష్ట్రవ్యాప్తంగా 2,91,057 ఇళ్ళు మంజూరు చేయబడ్డాయి. ఇందులో 2,28,529 ఇళ్ళ నిర్మాణానికి టెండ‌ర్ ప్ర‌క్రియ పూర్త‌యిం, 2018 మార్చి నాటికి, 2.72 లక్షల టార్గెట్ చేసిన ఇళ్ళలో, 9500 ఇళ్ళు పూర్తయ్యాయి. 18,000 కోట్లకు పైగా బడ్జెట్ వ్యయంతో 1,69,000 ఇళ్ళు పూర్తి దశలో ఉన్నాయి. 2022 నవంబరు నాటికి 11,614.95 కోట్లు రూపాయలు ఖర్చుచేసింది. ఇందులో 1,29,528 ఇళ్ళుపూర్తికాగా... 58,350 ఇళ్ళు నిర్మాణం తుదిదశలోనూ 40,651 ఇళ్ళు వివిధ దశలలో నిర్మాణంలో ఉన్నాయి.
సరిలేరు నీకెవ్వరు
సరిలేరు నీకెవ్వరు 2020 లో అనిల్ రావిపూడి దర్శకత్వంలో విడుదలైన చిత్రం. ఇందులో మహేష్ బాబు, విజయశాంతి, రష్మికా మందన్న, ప్రకాష్ రాజ్ ముఖ్య పాత్రల్లో నటించారు. ఈ చిత్రాన్ని శ్రీ వేంకటేశ్వర క్రియేషన్స్, జి. మహేష్‌బాబు ఎంటర్‌టైన్‌మెంట్ ప్రైవేట్‌ లిమిటెడ్‌, ఎ. కే ఎంటర్టైన్మెంట్స్ తరపున దిల్ రాజు, మహేష్ బాబు, అనిల్ సుంకర సంయుక్తంగా నిర్మించారు. దేవి శ్రీ ప్రసాద్ సంగీత దర్శకత్వం వహించాడు. 2020 జనవరి 11 న సంక్రాంతికి ముందు ఈ చిత్రం విడుదలై ఘన విజయం సాధించింది.
కథ
thumb|సరిలేరు నీకెవ్వరు సినిమాలోని దృశ్యం కర్నూలు వైద్యకళాశాలలో ప్రొఫెసరుగా పనిచేస్తుంటుంది భారతి. అవతలి వారు ఎంత శక్తివంతులైనా నిజానికి నిర్భయంగా చెప్పగల వ్యక్తి. ఆమె కూతురికి వివాహం నిర్ణయిస్తుంది. ఆమె భర్త, పెద్ద కుమారుడు దేశం కోసం ప్రాణాలు అర్పించినా ఆమె చిన్న కొడుకు అజయ్ కూడా సైన్యంలో చేరుస్తుంది. మేజర్ అజయ్ కృష్ణ భారత సరిహద్దులో సైన్యంలో మేజర్ గా పనిచేస్తుంటాడు. భారతి కొడుకు అజయ్ తన చెల్లెలు వివాహం కోసం వెళ్ళాలనుకుంటాడు. మధ్యలో ఒకానొక ఉగ్రవాద ఆపరేషన్ కోసం వెళ్ళిన అతను తీవ్రంగా గాయపడి కోమాలోకి వెళ్ళిపోతాడు. సైన్యాధికారి మానవతా ధృక్పథంతో అజయ్ కృష్ణను సైన్యం తరఫున భారతి కుటుంబానికి వెళ్ళి సాయం చేయమంటాడు. అతనికి తోడుగా మరో సైనికుడు ప్రసాద్ కూడా వెళతాడు. దారిలో వీరికి సంస్కృతి అనే అల్లరిపిల్ల తారసపడుతుంది. పెళ్లి విషయంలో సహాయం చెయ్యడానికి వచ్చిన హీరో భారతి విలన్ చేతిలో చిక్కుకుని ఇబ్బంది పడుతుంది, అని తెలుసుకొని వారికి అండగా నిలబడతాడు.విలన్ రాజకీయ నాయకుడు అతను భారతి కుటుంబాన్ని వెంబడిస్తూ ఉంటాడు,, దానిని హీరో అడ్డుకుంటాడు. విలన్ నేరాల ఆధారాలను పోలీసులకు ఇవ్వకుండా తనతో పాటు ఆర్మీ కి తీసుకువెళ్ళి అసలైన దేశభక్తి,క్రమశిక్షణ విలువలు తెలియచేస్తాడు. విలన్ తన నేర వైఖరిని మార్చుకొని మంచిగా నడవడంతో కథ సుఖంతం అవుతుంది.
సైమా అవార్డులు
20201 సైమా అవార్డులు
బయటి లింకులు
వర్గం:రాజేంద్ర ప్రసాద్ నటించిన సినిమాలు వర్గం:కర్నూలు మాండలికం వాడబడ్డ చలన చిత్రాలు
బుద్ధి మై దేవాలయం (బీహార్)
బుద్ధి మై భారతదేశం లోని బీహార్‌ లోని వైశాలి జిల్లాలోని ఒక గ్రామం. ఇది సుసంపన్నమైన సాంస్కృతిక, చారిత్రిక వారసత్వాన్ని కలిగి ఉన్న ఒక పర్యాటక ప్రదేశం. మాయి ఆలయం వైశాలి, హరులి, ఇస్మాయిల్‌పూర్, స్టేట్ బ్యాంక్ ఆఫ్ ఇండియా సమీపంలో, లాల్‌గంజ్ రోడ్, వైశాలి లో ఉంది. ఇక్కడ వార్షిక బ్రహ్మోత్సవాలు జూలై, ఆగస్టు నెలలో బుధి మాయి క్యాంపస్‌లో జరుగుతుంది, ఇది బీహార్ నలుమూలల నుండి సందర్శకులను ఆకర్షిస్తుంది.
మూలాలు
వర్గం:బీహార్ వర్గం:దేవాలయాలు
పలమనేరు రెవెన్యూ డివిజను
పలమనేరు రెవెన్యూ డివిజను భారతదేశంలోని ఆంధ్రప్రదేశ్ రాష్ట్రంలోని చిత్తూరు జిల్లాలో ఉన్న ఒక పరిపాలనా విభాగం.జిల్లాలోని 4 రెవెన్యూ డివిజన్లలో ఇది ఒకటి. దీని పరిపాలనలో 10 మండలాలు ఉన్నాయి.పలమనేరులో ప్రధాన కార్యాలయం ఉంది.
మూలాలు
వర్గం:చిత్తూరు జిల్లా రెవెన్యూ డివిజన్లు
పెద్దింటి రామస్వామి నాయిడు
పెద్దింటి రామస్వామి నాయుడు (జననం: 31-12-1905) రాజకీయ నాయకుడు మరియు రచయిత.
వీరి స్వస్థలం బొబ్బిలి తాలూకా లోని పిరిడి గ్రామం. వీరు బలిజిపేట నియోజకవర్గం నుండి 1955 లో ఆంధ్ర రాష్ట్రానికి శాసనసబ్యునిగా ఎన్నికయ్యారు. వీరు ఆంధ్ర విశ్వవిద్యాలయం నుండి యం.ఏ. పట్టభద్రులయ్యారు. రాజకీయల్లో ప్రవేశించి 1945 నుండి కాంగ్రెసు సభ్యునిగా, బొబ్బిలి తాలూకా కాంగ్రెసు అధ్యక్షునిగా, శ్రీకాకుళం జిల్లా కాంగ్రెసు ఉపాధ్యక్షునిగా, ఆంధ్రప్రదేశ్ కాంగ్రెసు సభ్యునిగా విశిష్ట సేవలందించారు. బొబ్బిలి తాలూకా చెరుకుపంటదారుల సంఘము అధ్యక్షుడుగా కూడా పనిచేశారు. వీరు ఆంధ్ర విశ్వవిద్యాలయం సెనెట్ సభ్యుడు. ఇదివరలో ఆంధ్రప్రదేశ్ కాంగ్రెస్ కార్యనిర్వాహకవర్గ సభ్యుడు. వీరి ప్రత్యేక అభిమానం: సారస్వతము, గ్రంథరచన. కర్షకచక్రవర్తి (పద్యకావ్యము) అప్పకవీయ విషయపరిశోధన, శ్రీనాథుని కళాప్రావీణ్యము..
మూలాలు
వర్గం:ఆంధ్ర రాష్ట్రంలో శాసన సభ్యులు వర్గం:ఆంధ్ర విశ్వవిద్యాలయం పూర్వ విద్యార్థులు వర్గం:తెలుగు రచయితలు వర్గం:భారత జాతీయ కాంగ్రెస్ నాయకులు
చిన్న వాల్తేరు
చిన వాల్తేరు, ఆంధ్రప్రదేశ్ రాష్ట్రం, విశాఖపట్నం జిల్లా, విశాఖపట్నం నగర తీరప్రాంతంలోని గ్రేటర్ విశాఖపట్నం మునిసిపల్ కార్పొరేషన్ పరిధికి చెందిన ప్రాంతం.ఇది నగర కేంద్రంగా ఉన్న ద్వారకా నగర్ నుండి సుమారు 5 కి.మీ.దూరంలో ఉంది. చిన వాల్తేరు బంగాళాఖాతం సముద్రతీరానికి దగ్గరగా ఉంది.సందర్శకుల దర్శించే విశాఖ మ్యూజియం, విక్టరీ ఎట్ సీ మెమోరియల్, బీచ్ రోడ్డు వంటి అనేక ముఖ్యమైన ప్రాంతాలు చిన వాల్తేరులో ఉన్నాయి.
రవాణా సౌకర్యాలు
ఎపియస్‌ఆర్‌టిసి రవాణా మార్గాలు
వెలుపలి లంకెలు
వర్గం:విశాఖపట్నంలోని ప్రాంతాలు
హజారీబాగ్
హజారీబాగ్ జార్ఖండ్ రాష్ట్రం, హజారీబాగ్ జిల్లాలోని నగరం. ఈ జిల్లాకు ముఖ్యపట్తణం. ఉత్తర చోటనాగ్‌పూర్ డివిజనుకు ప్రధాన కార్యాలయం. నగర పరిపాలనను మునిసిపల్ కార్పొరేషన్ నిర్వహిస్తుంది. దీన్ని హెల్త్ రిసార్ట్‌గా పరిగణిస్తారు. నగరం నుండి 17 కి.మీ. దూరంలో హజారీబాగ్ వన్యప్రాణుల అభయారణ్యం ఉంది.
వైమానిక
సమీప అంతర్జాతీయ విమానాశ్రయం రాంచీ లోని బిర్సా ముండా విమానాశ్రయం 102 కి.మీ. దూరంలో ఉంది. రాంచీ నుండి అన్ని ప్రధాన నగరాలకు సాధారణ విమాన సేవలు ఉన్నాయి.
రైలు
80 కి.మి.. పొడవైన కోడెర్మా-హజారీబాగ్-బర్కకనా రైలు మార్గాన్ని 2015 ఫిబ్రవరిలో నిర్మించారు. కోడర్మా హజారీబాగ్ టౌన్ రైల్వే స్టేషన్ మధ్య రెండు రైళ్లు నడుస్తాయి. హజారీబాగ్ నుండి బర్కకానా జంక్షన్ వరకు రైలు మార్గం పూర్తైంది. ఈ రెండు పట్టణాల మధ్య రైళ్లు నడుస్తున్నాయి.
రోడ్డు
హజారీబాగ్ జాతీయ రహదారి-33 పై ఉంది. హజారీ బాగ్ నుండి ప్రధాన నగరాలకు దూరాలు: రాంచీ 99 km, ధన్‌బాద్ 128 km (GT రోడ్డు ద్వారా), బొకారో 116 km (రామ్‌గఢ్ ద్వారా), గయా 130 km, పాట్నా 235 km, డాల్టోంగాంజ్ 198 km, కోల్‌కతా (ధన్‌బాద్-అసన్సోల్-గోవిందపూర్-బర్ధమాన్ ద్వారా) 434 km. రెగ్యులర్ బస్సు సర్వీసులు ఈ ప్రాంతాలను హజారీబాగ్‌కు కలుపుతాయి.
చరిత్ర
ప్రాచీన కాలంలో జిల్లా స్వతంత్రంగా ఉండే గిరిజనులు నివసించలేని అడవులతో నిండి ఉంది. చోటనాగ్‌పూర్ భూభాగం, ఇప్పుడు జార్ఖండ్ అని పిలువబడుతుంది (అటవీ భూభాగం అని అర్ధం) ప్రాచీన భారతదేశంలో బాహ్య ప్రభావానికి మించి ఉండవచ్చు. టర్కో-ఆఫ్ఘన్ కాలంలో (1526 వరకు), ఈ ప్రాంతం బాహ్య ప్రభావాల నుండి దూరంగా ఉంది. 1557 లో అక్బర్ ఢిల్లీ సింహాసనాన్ని అధిష్టించడంతోనే జార్ఖండ్‌లోకి ముస్లిం ప్రభావం ప్రవేశించింది. అప్పుడు మొఘలులకు కోక్రా అని పేరు వచ్చింది. 1585 లో, అక్బర్ చోటనాగ్‌పూర్ రాజాను ఓడించి సామంతరాజుగా చేసుకునేందుకు షాబాజ్ ఖాన్ నాయకత్వంలో ఒక దళాన్ని పంపాడు. 1605 లో అక్బర్ మరణం తరువాత, ఈ ప్రాంతం దాని స్వాతంత్ర్యాన్ని తిరిగి పొందింది. దీనికి 1616 లో బీహార్ గవర్నర్ క్వీన్ నూర్జెహాన్ సోదరుడు ఇబ్రహీం ఖాన్ ఫతే జాంగ్ ఒక దండయాత్ర చెయ్యాల్సిన అవసరం పడింది. చోటనాగ్‌పూర్‌కు 46 వ రాజైన దుర్జన్ సాల్‌ను ఇబ్రహీం ఖాన్ ఓడించి స్వాధీనం చేసుకున్నాడు. అతను 12 సంవత్సరాలు ఖైదు చేయబడ్డాడు. కానీ తన సామర్థ్యాన్ని చూపించిన తరువాత విడుదలై తిరిగి సింహాసనంపై తిరిగి నియమించబడ్డాడు.
1632 లో, చోటనాగ్‌పూర్‌ను జాగీర్ (ఎండోమెంట్) గా గవర్నర్‌కు పాట్నాలో రూ .1,36,000 వార్షిక చెల్లించే నిబంధనతో ఇచ్చారు. దీనిని 1636 లో రూ .1,61,000 కు పెంచారు. ముహమ్మద్ షా (1719-1748) పాలనలో, అప్పటి బీహార్ గవర్నర్ సర్బలంద్ ఖాన్ చోటనాగ్‌పూర్ రాజాను ఎదిరించి అతన్ని లొంగదీసుకున్నాడు. 1731 లో బీహార్ గవర్నర్ ఫక్రుద్దౌలా నేతృత్వంలో మరో దండయాత్ర జరిగింది. అతను చోటనాగ్‌పూర్ రాజాతో సంధి చేసుకున్నాడు. 1735 లో అలీవర్దీ ఖాన్, ఈ సంధి నిబంధనల ప్రకారం రామ్‌గఢ్ రాజా నుండి రూ .12,000 వార్షిక శిస్తును వసూలు చేసుకోవడంలో కొంత ఇబ్బంది పడ్డాడు.
హజారీబాగ్ పట్టణం
హజారీబాగ్ పట్టణం 1790 లో కంటోన్మెంట్‌గా మారింది. దానికి పదేళ్ళ ముందే రామ్‌గఢ్ బెటాలియన్ ఏర్పడింది. ఇది అప్పుడు రామ్‌గఢ్ జిల్లాలో భాగం. ఇది 1834 లో జిల్లా కేంద్రంగా మారింది. 1869 లో హజారీబాగ్ మునిసిపాలిటీగా మారింది. పట్టణానికి ఆగ్నేయాన మిలిటరీ కంటోన్మెంటు 1874 వరకు అభివృద్ధి చెందింది. 1874 లో ప్రేవుల్లో వచ్చే జ్వరం ప్రబలినపుడు, అక్కడి జైలు కాపలా కోసం కొందరి సైనికులను ఉంచి మిగతావారినందరినీ అక్కడి నుండి ఖాళీ చేయించారు.
దీని ఫలితంగా ప్రణాళికాబద్ధమైన నగరం ఏర్పడింది. పట్టణం యొక్క ఈ భాగాన్ని బొడ్డాం బజార్ అని పిలుస్తారు. బ్రిటిషు కాలంలో చాలా మంది ఆంగ్లేయులు హజారీబాగ్‌లో స్థిరపడ్డారు. వారు వాలు పైకప్పులతో, పెద్ద బంగ్లా తరహా ఇళ్లను నిర్మించుకున్నారు. వారు గొప్ప వేటగాళ్లు. వారి గురించి చెప్పే మౌఖిక వేట కథలు పట్టణంలో పుష్కలంగా ఉన్నాయి. భారతదేశం స్వాతంత్య్రం పొందిన తర్వాత వారిలో చాలా మంది వెళ్లిపోయారు. ఈ వేట కథల జాబితాలో టుటు ఇమామ్, రాజేంద్ర పాండేలు అగ్రస్థానంలో ఉన్నారు. ఒక శతాబ్దం క్రితం పులులు, చిరుతలు పట్టణం పొలిమేరల్లో పశువులను వేటాడటం సర్వసాధారణంగా ఉండేది.
1901 జనాభా లెక్కల ప్రకారం పట్టణం జనాభా 15,799. ఇది "పూర్వ సైనిక బజార్ చుట్టూ పుట్టుకొచ్చిన కుగ్రామాల సమూహం కంటే కొంచెం పెద్దది" అని అభివర్ణించబడింది.
రెండవ ప్రపంచ యుద్ధం ప్రారంభ సంవత్సరాల్లో, దేశంలో నివసించే జర్మనీ పౌరులను హజారీబాగ్‌ లోనే నిర్బంధించారు ("పెరోల్ క్యాంప్"). 1942 జూన్ లో ఈ క్యాంపులో 36 మంది మహిళలు, 5 గురు పురుషులు, 16 మంది పిల్లలు ఉన్నారు. వీరిలో 21 మంది మహిళలను, 13 మంది పిల్లలను 1942 ఫిబ్రవరి 25 న దియతలావా నుండి పంపించారు. శరత్కాలంలో వారిని పురంధర్ లేదా సతారా ల్లో ఉన్న కుటుంబ శిబిరాలకు బదిలీ చేసారు.
జనాభా వివరాలు
2011 భారత జనగణన ప్రకారం, హజారీబాగ్ అర్బన్ అగ్లోమరేషన్ మొత్తం జనాభా 1,53,599. ఇందులో పురుషులు 80,095, మహిళలు 73,504. హజారీబాగ్ పట్టణ ప్రాంతంలో (అర్బన్ అగ్లోమరేషన్) హజారీబాగ్ (నగరపాలక సంస్థ), ఓక్ని (జనగణన పట్టణం) లు ఉంటాయి.
2011 భారత జనగణన ప్రకారం, హజారీబాగ్ నగర్ పరిషత్ మొత్తం జనాభా 1,42,489, ఇందులో 74,132 మంది పురుషులు, 68,357 మంది మహిళలు ఉన్నారు. షెడ్యూల్డ్ కులాలు 7,987, షెడ్యూల్డ్ తెగల సంఖ్య 2,708.
2001 జనగణన ప్రకారం, హజారీబాగ్ జనాభా 1,27,243. జనాభాలో పురుషులు 53%, మహిళలు 47% ఉన్నారు. హజారీబాగ్ సగటు అక్షరాస్యత 76%. ఇది జాతీయ సగటు 64.83%కంటే ఎక్కువ. పురుషుల అక్షరాస్యత 81%, స్త్రీల అక్షరాస్యత 70%. హజారీబాగ్‌ జనాభాలో 13% మంది 6 సంవత్సరాల కంటే తక్కువ వయస్సు గలవారు.
అక్షరాస్యత
2011 జనాభా లెక్కల ప్రకారం, హజారీబాగ్ పట్టణ ప్రాంతంలో అక్షరాస్యుల సంఖ్య 1,22,881 (మొత్తం జనాభాలో 90.14%) వీరిలో 66,602 (పురుషులలో 93.82%) పురుషులు, 56,279 (స్త్రీలలో 86.14%) మహిళలు.
2011 జనాభా లెక్కల ప్రకారం, హజారీబాగ్ నగర్ పరిషత్‌లో మొత్తం అక్షరాస్యుల సంఖ్య 1,12,533, వీరిలో 60,840 మంది పురుషులు, 51,693 మంది మహిళలు ఉన్నారు.
మౌలిక సదుపాయాలు
జిల్లా జనగణన హ్యాండ్‌బుక్ 2011 ప్రకారం, హజారీబాగ్, హజారీబాగ్ ( నగర్ పరిషత్ ) 26.35 చ.కి.మీ. విస్తీర్ణంలో ఉంది. పౌర సదుపాయాలలో, 269 కి.మీ. రోడ్లున్నాయి. 23,825 గృహ విద్యుత్ కనెక్షన్లు, 1,405 వీధి దీపాలున్నాయి. విద్యా సౌకర్యాలలో 28 ప్రాథమిక పాఠశాలలు, 22 మధ్య పాఠశాలలు, 15 మాధ్యమిక పాఠశాలలు, 4 సీనియర్ మాధ్యమిక పాఠశాలలు, 5 సాధారణ డిగ్రీ కళాశాలలు ఉన్నాయి. ఇందులో 1 వైద్య కళాశాల, 1 ఇంజనీరింగ్ కళాశాల, 1 నిర్వహణ సంస్థ/ కళాశాల, 1 పాలిటెక్నిక్, 2 గుర్తింపు పొందిన సంక్షిప్తలిపి, టైప్‌రైటింగ్, వృత్తి శిక్షణ సంస్థలు, 1 అనధికారిక విద్యా కేంద్రం (సర్వ శిక్షా అభియాన్) ఉన్నాయి.
సామాజిక, వినోద, సాంస్కృతిక సౌకర్యాలలో, వికలాంగుల కోసం 1 ప్రత్యేక పాఠశాల, 1 అనాథాశ్రమం, 3 పని చేసే మహిళా హాస్టళ్లు, 1 వృద్ధాశ్రమం, 2 స్టేడియంలు, 5 సినిమా థియేటర్లు, 3 ఆడిటోరియం/కమ్యూనిటీ హాళ్లు, 3 పబ్లిక్ లైబ్రరీ, రీడింగ్ రూమ్‌లు ఉన్నాయి. సత్తు, అగరబత్తి, రైస్ మిల్లు ఉత్పత్తులు, ఫర్నిచర్ ఇది తయారు చేసిన మూడు ముఖ్యమైన వస్తువులు. ఇది 14 జాతీయం చేయబడిన బ్యాంకులు, 8 ప్రైవేట్ వాణిజ్య బ్యాంకులు, 1 సహకార బ్యాంకు, 1 వ్యవసాయ రుణ సంఘం, 19 వ్యవసాయేతర రుణ సంఘాల శాఖలున్నాయి.
మూలాలు
వర్గం:Coordinates on Wikidata వర్గం:జార్ఖండ్ నగరాలు పట్టణాలు
భరత్ భూషణ్
గుడిమళ్ల భరత్ భూషణ్, (జనవరి 3, 1953 - జనవరి 31, 2022) తెలంగాణ రాష్ట్రానికి చెందిన ఫోటో చిత్రకారుడు, రచయిత, జర్నలిస్టు, సినీ స్టిల్ ఫోటోగ్రాఫర్, జనపదాల చిత్రకారుడు. తెలంగాణా సంస్కృతిని ఫోటోలతో చిత్రించిన ఆయన 2015లో తెలంగాణ రాష్ట్ర ప్రభుత్వ పురస్కారం అందుకున్నాడు. తెలంగాణ బతుకమ్మ పండుగను గొప్పగా డాక్యుమెంట్ చేసి గుర్తింపు పొందాడు. ఏ ప్రముఖుడి ఫోటో కావాలన్నా పత్రికల వాళ్ళు భరత్ భూషణ్ ను సంప్రదించేవారు.
జననం, విద్య
భరత్ భూషణ్ 1953లో జనవరి 3న లక్ష్మీనారాయణ, అనసూయ దంపతులకు తెలంగాణ రాష్ట్రంలోని వరంగల్లులో జన్మించాడు. పద్మశాలి కుటుంబానికి చెందిన భరత్ భూషణ్ తండ్రి, వరంగల్ పాతచౌరస్తాలో బట్టల దుకాణం నడిపేవాడు. భరత్ భూషణ్ జేఎన్టీయూలో ఫోటోగ్రఫీలో డిప్లమో, ఉస్మానియా విశ్వవిద్యాలయంలో బిఏ విద్యను చదువుకున్నాడు.
వ్యక్తిగత జీవితం
భరత్ భూషణ్ కు సుభద్రతో వివాహం జరిగింది. వారికి ఒక కుమారుడు (అభినవ్), ఒక కుమార్తె (అనుప్రియ) ఉన్నారు.
తెలంగాణ ఉద్యమం
పదవ తరగతిలో ఉన్నప్పుడు 1969 తెలంగాణ ఉద్యమంలో జరిగిన ధర్నాలు, ప్రదర్శనల్లో పాల్గొన్నాడు. పోలీస్ స్టేషన్ చుట్టూ తిరిగాడు.
కళారంగం
7 సొంత ఫోటో ఎగ్జిబిషన్స్, ఇతరులతో కలిసి 6 షోలలో పాల్గొన్నాడు. వరంగల్లులో పాములపర్తి సదాశివరావు చేతులమీద తొలిసారి తన పెయింటింగ్ ప్రదర్శన ఆవిష్కరణ జరిగింది. వరంగల్ ఆర్టు సొసైటీ తనకెన్నో అవార్డులనిచ్చి గౌరవించింది. దృశ్యకళలు, ప్రదర్శనకళల మీద ఎన్నో ఆర్టికల్స్ రాసాడు. హైద్రాబాద్ ఆర్ట్ సొసైటీలో జీవితకాల సభ్యుడిగా ఉన్నాడు. పల్లెల్లోని పాత తలుపులు, మహిళలు, నగలు, అలంకారాలు తన ఫోటోలలో బంధించేవాడు. తరువాత చిత్రకళలో ప్రవేశించి గణేశుడు, హనుమంతుడు, కాలభైరవుడు వంటి తెలంగాణ దేవతల మీద వేసిన పెయింటింగ్స్ కి చాలా అవార్డులు వచ్చాయి.
ప్రభుత్వ ప్రోత్సాహం
తెలంగాణ రాష్ట్రం ఏర్పడ్డాక కళలను, కళాకారులను ప్రోత్సహిస్తున్న తెలంగాణ ప్రభుత్వం భరత్ భూషణ్  కు ప్రతి నెల రూ.10 వేలు పింఛను అందజేసింది. ఆయన కేన్సర్ తో బాధపడుతున్న విషయం తెలుసుకున్న నటుడు చిరంజీవి రూ.50 వేల ఆర్థిక సాయం అందించాడు.
మరణం
గుడిమల్ల భరత్ భూషణ్ అనారోగ్య సమస్యలతో బాధపడుతున్న 2022లో జనవరి 31న హైదరాబాదు నల్లకుంటలోని తన నివాసంలో మరణించాడు.
మూలాలు
వర్గం:1953 జననాలు వర్గం:2022 మరణాలు వర్గం:వరంగల్ జిల్లా కళాకారులు వర్గం:వరంగల్ జిల్లా రచయితలు వర్గం:వరంగల్లు గ్రామీణ జిల్లా ఉద్యమకారులు వర్గం:వరంగల్లు గ్రామీణ జిల్లా రచయితలు వర్గం:వరంగల్లు గ్రామీణ జిల్లా వ్యక్తులు వర్గం:తెలంగాణ చిత్రకారులు వర్గం:పురస్కార గ్రహీతలు
భారతీయ వంటకాలు జాబితా
'భారతీయ వంటకాలు జాబితా ప్రాంతముల వారీ వాటి మూలాలు.
బయటి లింకులు
వర్గం:వంటలు వర్గం:భారతీయ వంటకాలు భారతీయ వంటకాలు
కుప్పం రెవెన్యూ డివిజను
కుప్పం రెవెన్యూ డివిజను భారతదేశంలోని ఆంధ్రప్రదేశ్ రాష్ట్రంలోని చిత్తూరు జిల్లాలో ఉన్న ఒక పరిపాలనా విభాగం.జిల్లాలోని 4 రెవెన్యూ డివిజన్లలో ఇది ఒకటి. దీని పరిపాలనలో 4 మండలాలు ఉన్నాయి.కుప్పం ప్రధాన కార్యాలయం ఉంది. చిత్తూరు జిల్లాలో మొత్తం నాలుగు రెవిన్యూ డివిజన్ ఉండగా తక్కువ మండలాలు కలిగిన రెవెన్యూ డివిజన్ గా నిలిచింది.
మండలాలు
ఈ రెవెన్యూ డివిజన్లో 4 మండలాలు ఉన్నాయి.
మూలాలు
వర్గం:చిత్తూరు జిల్లా రెవెన్యూ డివిజన్లు
శ్రియా రెడ్డి
శ్రియా రెడ్డి (జననం 28 నవంబరు 1983) దక్షిణభారత నటి. ఆమె ఎక్కువగా తమిళ సినిమాల్లో నటించారు. యాంకర్, విజెగా పనిచేశారు. శ్రియా తండ్రి మాజీ క్రికెట్ క్రీడాకారుడు భరత్ రెడ్డి. సినిమాల్లో నటి కాకముందు ఎస్.ఎస్.మ్యూజిక్ అనే చానల్లో వీడియో జాకీగా పనిచేసేవారు శ్రియా. 2002లో సమురాయ్ అనే తమిళ సినిమాతో తెరంగేట్రం చేశారు   ఆమె. ఆ తరువాత తమిళ్, తెలుగు, మలయాళం భాషల్లో అన్నీ కలిపి  డజనుకు పైగా సినిమాల్లో నటించారు. ఆమె నటించిన బ్లాక్, తిమిరు,  కాంచీవరం వంటి సినిమాల్లోని ఆమె నటన ప్రసిద్ధి చెందటమే కాక, విమర్శకుల ప్రశంసలు కూడా లభించాయి.
తెలుగు సినిమాలు
2003లో అప్పుడప్పుడు
2006లో అమ్మ చెప్పింది
నటించిన చిత్రాలు
ఆమె విక్రం సరసన నటించిన "సామురాయ్" అనే తమిళ చిత్రం అమె మొదటి సినిమా.ఆ తరువాత ఆమె అప్పుడప్పుడు అనే తెలుగు చిత్రంలో నటించింది. తరువాత "బ్లాక్" అనే మలయాళ చిత్రంలో నటించింది.
2003  అప్పుడప్పుడు -తెలుగు
2004  బ్లాక్  - మలయాళం
2004  19 రెవల్యుషన్స్ -మలయాళం
2005   భరత్ చంద్రన్ ఐ.పి.ఎస్.- మలయాళం
2006   అమ్మ చెప్పింది -తెలుగు
2006    తిమిరు -తమిళం
2006    వెయిల్ -తమిళం
2007    పల్లికూడం -తమిళం
2008   కాంచివరం -తమిళం
2016   సిల సమయంగలిల్-తమిళం
2017    అండవ కానుమ్ - తమిళం
2022 సుడల్: ది వొర్టెక్స్
వర్గం:1983 జననాలు వర్గం:తెలుగు సినిమా నటీమణులు వర్గం:జీవిస్తున్న ప్రజలు వర్గం:తెలుగు నటీమణులు
మోర్టిమెర్ వీలర్
thumb|Mortimer Wheeler
మోర్టిమెర్ వీలర్ ( సెప్టెంబర్ 10, 1890 - జూలై 22, 1976 ) ఇంగ్లాండ్ దేశానికి చెందిన పురావస్తు శాస్త్రవేత్త.
మరిన్ని విశేషాలు
ఈయన నేషనల్ మ్యూజియం ఆఫ్ వేల్స్, లండన్ మ్యూజియం రెండింటికి డైరెక్టర్ గా పనిచేశాడు. ఈయన ఆర్కియాలజికల్ సర్వే ఆఫ్ ఇండియా డైరెక్టర్ జనరల్, లండన్ లోని ఇన్స్టిట్యూట్ ఆఫ్ ఆర్కియాలజీ వ్యవస్థాపకుడు, గౌరవ డైరెక్టర్ గా కూడా తన విధులు నిర్వర్తించాడు.
మరణం
ఈయన 1976 జులై 22న మరణించాడు.
మూలాలు
వర్గం:1890 జననాలు వర్గం:1976 మరణాలు
పృథ్వీనాథ్ గౌడ్
గుండ్రాతి పృథ్వీనాథ్‌ గౌడ్ 2020 బ్యాచ్‌కు చెందిన ఐ.ఏ.ఎస్ \  ఐ.ఆర్.ఎస్ అధికారి. ఆయన సివిల్స్ 2020 ఫ‌లితాల్లో ఆల్ ఇండియా 541వ ర్యాంకు సాధించాడు.
జననం, విద్యాభాస్యం
జి.పృథ్వినాథ్ గౌడ్ తెలంగాణ రాష్ట్రం, వనపర్తి జిల్లా, కొత్తకోట మండలం, కడుకుంట్ల గ్రామంలో శ్రీనివాస్‌గౌడ్, వనజ దంపతులకు జన్మించాడు. ఆయన పదవ తరగతి కొత్తకోటలోని ఓ ప్రైవేట్‌ పాఠశాలలో పూర్తి చేసి ఉన్నత విద్యాభాస్యం కోసం హైదరాబాద్ వచ్చి ఉస్మానియా వైద్య కళాశాలలో 2019లో ఎంబీబీఎస్‌ పూర్తి చేశాడు.
బయటి లింకులు
వర్గం:ఐ.ఏ.ఎస్.ఆఫీసర్లు
గుంటిపల్లి (నిడమనూరు)
గుంటిపల్లి, తెలంగాణ రాష్ట్రం, నల్గొండ జిల్లా, నిడమానూరు మండలంలోని గ్రామం.
ఇది మండల కేంద్రమైన నిడమానూరు నుండి 7 కి. మీ. దూరం లోను, సమీప పట్టణమైన మిర్యాలగూడ నుండి 22 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 346 ఇళ్లతో, 1393 జనాభాతో 1430 హెక్టార్లలో విస్తరించి ఉంది. గ్రామంలో మగవారి సంఖ్య 732, ఆడవారి సంఖ్య 661. షెడ్యూల్డ్ కులాల సంఖ్య 514 కాగా షెడ్యూల్డ్ తెగల సంఖ్య 8. గ్రామం యొక్క జనగణన లొకేషన్ కోడ్ 577440 .పిన్ కోడ్: 508278.
విద్యా సౌకర్యాలు
గ్రామంలో ప్రైవేటు ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల నిడమానూరులోను, ప్రాథమికోన్నత పాఠశాల ఎర్రబల్లిలోను, మాధ్యమిక పాఠశాల ఎర్రబల్లిలోనూ ఉన్నాయి. సమీప జూనియర్ కళాశాల నిడమానూరులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు మిర్యాలగూడలోనూ ఉన్నాయి. సమీప వైద్య కళాశాల నార్కట్ పల్లిలోను, పాలీటెక్నిక్‌ నల్గొండలోను, మేనేజిమెంటు కళాశాల మిర్యాలగూడలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం మిర్యాలగూడలోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గుంటిపల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
గుంటిపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
జొన్నలగడ్డ పట్టాభిరామయ్య
జొన్నలగడ్డ పట్టాభిరామయ్య డోకిపర్రు గ్రామంలో జన్మించారు.ఇతని తండ్రి జొన్నలగడ్డ సూర్యనారాయణ. ఇతను 27.3.1932 న బందరు శాసనోల్లంఘనలో విదేశీ వస్తాలయాల ఎదుట పికెటింగ్ చేస్తుండగా అరెస్ట్ చేసి రాజమండ్రి జైలుకు పంపించారు. ఇతను ప్రతి నిత్యం, గ్రామంలో పాకనాటి సత్రం వద్ద దినపత్రికలో ప్రచురితమైన స్వాతంత్రోద్యమ సంఘటనలను చదివి, ఉద్యమకారులకు వివరించేవారు. కృష్ణా జిల్లా స్వాతంత్రోద్యమ తీర్మానాలను రాసేవారు. తరువాతి కాలంలో వీ కుటుంబంతో సహా, మచిలీపట్టణానికి తరలివెళ్లారు.భారతదేశ స్వాతంత్ర్య సమరయోధులు.
వెలుపలి లంకెలు
వర్గం:స్వాతంత్ర్య సమర యోధులు వర్గం:కృష్ణా జిల్లా వ్యక్తులు
మీ సేవ (తెలంగాణ)
మీ సేవ అనేది తెలంగాణ ప్రభుత్వం రాష్ట్ర ప్రజలకు అందించిన ఆన్‌లైన్‌ సేవాకేంద్రం. మీ సేవ కేంద్రాలలో 150కి పైగా ప్రభుత్వ, 600 ప్రైవేట్ సంబంధిత ఆన్‌లైన్‌ చెల్లింపుల సేవలు అందించడుతున్నాయి. 2018 ఫిబ్రవరిలో ఈ సేవ ద్వారా 10 కోట్ల లావాదేవీలను పూర్తి చేయబడ్డాయి. రాష్ట్ర ఏర్పాటు తరువాత డిజిటల్ లావాదేవీల విభాగంలో తెలంగాణ రాష్ట్రం భారతదేశంలోనే అగ్రస్థానంలో నిలిచింది. ఇందులోని సాఫ్ట్‌వేర్‌ను తెలంగాణ స్టేట్ టెక్నాలజీ సర్వీస్ (టిఎస్‌టిఎస్) అభివృద్ధి చేసి, సహకరిస్తోంది.
చరిత్ర
2011, నవంబరు 4న ఆంధ్రప్రదేశ్‌లోని చిత్తూరు జిల్లాలో మీ సేవ ప్రారంభించబడింది. 2014, జూన్ 2న తెలంగాణ రాష్ట్రం ఏర్పడిన తరువాత, దీని సేవలు విభజించబడ్డాయి.
సేవలు
తెలంగాణ రాష్ట్రం 31 జిల్లాల్లోని 4758 ఫ్రాంచైజ్ కేంద్రాల్లో ఈ సేవ ద్వారా ఆన్‌లైన్‌ సేవలను అందిస్తున్నారు. ఇందులో 10 శాతం లాభం ప్రభుత్వానికి, 90 శాతం లాభం లైసెన్స్ పొందిన ఫ్రాంచైజీకి వెళుతుంది.
2018, ఏప్రిల్ 12న పట్టాదారు పాస్ బుక్ లకు ఆధార్ సీడింగ్ నేను మీ సేవ సర్వీసు ప్రొవైడర్స్ కు ఇవ్వబడింది. ఈ సేవ కేంద్రాలలో ఈకెవైసీ పద్ధతిని ఉపయోగించి ఆధార్ ఖాతాకు బయోమెట్రిక్‌లను నవీకరించవచ్చు.
టి యాప్ ఫోలియో
మీ సేవా 2.0లో భాగంగా మొబైల్ వినియోగదారులకోసం ఒక యాప్ తయారుచేశారు. ఈ యాప్ లో 180 సేవలు, మీ సేవా సేవలు, ఆర్టీఏ సేవలు, ఫీజు చెల్లింపులు, బిల్ చెల్లింపు వంటి సేవలు అందిస్తున్నారు. 2018, ఫిబ్రవరి 28న తెలంగాణ ఐటి మంత్రి కెటి రామారావు ఈ యాప్ ను ప్రారంభించాడు. భారత ప్రభుత్వం రూపొందించిన ఉమాంగ్ మాదిరిగానే టి యాప్ ఫోలియో ఉంటుంది. ఈ యాప్ సమాచార సేవలు, మీసేవా కేంద్రాలు, రేషన్ షాపులు, హై-ఫై హాట్‌స్పాట్‌ల వంటి స్థాన సేవలను కూడా అందిస్తుంది.
బయటి లింకులు
వర్గం:తెలంగాణ ప్రభుత్వం వర్గం:2014 స్థాపితాలు
ఖాజీపురం (బేస్తవారిపేట)
ఖాజీపురం ప్రకాశం జిల్లా, బేస్తవారిపేట మండలానికి చెందిన రెవెన్యూయేతర గ్రామం..
విద్యా సౌకర్యాలు
మండల పరిషత్తు ప్రాథమిక పాఠశాల.
వ్యవసాయం, సాగునీటి సౌకర్యం
ఓసూరమ్మ చెరువు:- ఖాజీపురం గ్రామ సమీపాన ఉన్న ఈ చెరువుకు నల్లగొండ వాగు నుండి నీరు వచ్చును. ఈ చెరువు నీటి వలన ఖాజీపురం, ఎంపీచెరువు, కొత్తపేట, బసినేపల్లి గ్రామాలకు ప్రయోజనం చేకూరుతుంది.
గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి వునురు సత్యనారాయణమ్మ సర్పంచిగా ఎన్నికైనారు.
శ్రీ నారాయణస్వామివారి ఆలయం
గ్రామములో నూతనంగా నిర్మించిన ఈ ఆలయంలో, 2017,జూన్-11వతేదీ ఆదివారంనాడు విగ్రహప్రతిష్ఠ నిర్వహించినారు. ప్రాణప్రతిష్ఠ, పూర్ణాహుతి హోమం నిర్వహించినారు. భక్తులకు తీర్ధప్రసాదాలు అందజేసినారు. మూడురోజులపాటు ప్రత్యేకప్రతిష్ఠా పూజలు నిర్వహించినారు. ఈ సందర్భంగా విచ్చేసిన భక్తులకు అన్నప్రసాద వితరణ నిర్వహించినారు.
గ్రామ ప్రముఖులు
ఈ గ్రామానికి చెందిన శ్రీ పడిగిరెడ్డి కాశిరెడ్డి, శ్రీహరికోటలోని రాకెట్ లాంచింగు స్టేషనులో శాస్త్రవేత్తగా పనిచేస్తున్నారు. ఈ మధ్యన ఈ రాకెట్ కేంద్రము నుండి ప్రయోగించిన అంగారక యాత్రకు పంపిన మంగళయాన్ కార్యక్రమంలో వీరు పాల్గొన్నారు. ఇంకా వీరు PSLV-C 25 తయారీలో గూడా పాల్గొన్నారు. వీరు సర్కారీ చదువునుండి శాస్త్రవేత్తగా ఎదిగారు.
వెలుపలి లింకులు
వర్గం:బేస్తవారిపేట మండలంలోని గ్రామాలు
నల్లబెల్లి మండలం
నల్లబెల్లి మండలం, తెలంగాణ రాష్ట్రం, వరంగల్ జిల్లా లోని మండలం.
2016 పునర్వ్యవస్థీకరణలో వరంగల్ గ్రామీణ జిల్లాలో చేరిన ఈ మండలం, 2021 లో జిల్లా  పేరును మార్చినపుడు వరంగల్ జిల్లాలో భాగమైంది. ప్రస్తుతం ఈ మండలం నర్సంపేట రెవెన్యూ డివిజను లో భాగం. పునర్వ్యవస్థీకరణకు ముందు ఇది వరంగల్ డివిజనులో ఉండేది.ఈ మండలంలో  19  రెవెన్యూ గ్రామాలు ఉన్నాయి. నిర్జన గ్రామాలు లేవు
మండల జనాభా
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం 2011 భారత జనగణన లెక్కల ప్రకారం మొత్తం మండల జనాభా 37,503, పురుషులు 18,923, స్త్రీలు 18,580. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ లేదు. మండల వైశాల్యం 166 చ.కి.మీ. కాగా, జనాభా 37,503. జనాభాలో పురుషులు 18,923 కాగా, స్త్రీల సంఖ్య 18,580. మండలంలో 9,962 గృహాలున్నాయి.
విడియాలా కాళహస్తిలింగం
శ్రీ విడియాలా కాళహస్తిలింగం గారు 1906 సంవత్సరంలో డోకిపర్రు గ్రామంలో జన్మించారు. వీరి తండ్రి వీరభద్రయ్య. కాళహస్తిలింగం గారి వృత్తి టైలరింగ్. 28.7.1930 నాడు ఉప్పు సత్యాగ్రహం లో పాల్గొని రాజమండ్రి, అల్లీపురం జైళ్లలో కఠిన శిక్షను అనుభవించారు. భారతదేశ స్వాతంత్ర్య సమరయోధులు.భారత ప్రభుత్వం, విడియాలా కాళహస్తి లింగం గారిని, ' తామ్రపత్రం' పురస్కారంతో గౌరవించింది.
ఆత్మకూరు రెవెన్యూ డివిజను (నంద్యాల జిల్లా)
ఆత్మకూర్ రెవెన్యూ డివిజను భారతదేశంలోని ఆంధ్రప్రదేశ్ రాష్ట్రంలోని నంద్యాల జిల్లాలో ఒక పరిపాలనా విభాగం. జిల్లాలోని మూడు రెవెన్యూ డివిజన్లలో ఇది ఒకటి. ఈ రెవెన్యూ డివిజన్ పరిధిలో 10 మండలాలు ఉన్నాయి.
చరిత్ర
రాష్ట్రంలో జిల్లాల పునర్వ్యవస్థీకరణలో భాగంగా కొత్తగా ఏర్పడిన నంద్యాల జిల్లాతో పాటుగా ఆంధ్రప్రదేశ్ ప్రభుత్వం 4 ఏప్రిల్ 2022న ఆత్మకూర్ రెవెన్యూ డివిజన్‌ను ఏర్పాటు చేసింది.
మండలాలు
ఈ రెవెన్యూ డివిజన్ పరిధిలో 10 మండలాలు ఉన్నాయి.
మూలాలు
వర్గం:నంద్యాల జిల్లా రెవెన్యూ డివిజన్లు
కవిపురం (పెడన)
కవిపురం కృష్ణా జిల్లా, పెడన మండలంలోని గ్రామం. ఇది మండల కేంద్రమైన పెడన నుండి 15 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 92 ఇళ్లతో, 374 జనాభాతో 132 హెక్టార్లలో విస్తరించి ఉంది. గ్రామంలో మగవారి సంఖ్య 193, ఆడవారి సంఖ్య 181. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 589635.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి పెడనలోను, మాధ్యమిక పాఠశాల నందిగామలోనూ ఉన్నాయి. సమీప ప్రభుత్వ ఆర్ట్స్ / సైన్స్ డిగ్రీ కళాశాల మచిలీపట్నంలోను, జూనియర్ కళాశాల, ఇంజనీరింగ్ కళాశాల‌లు పెడనలోనూ ఉన్నాయి. సమీప వైద్య కళాశాల విజయవాడలోను, పాలీటెక్నిక్‌ గుడ్లవల్లేరులోను, మేనేజిమెంటు కళాశాల మచిలీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల గుడ్లవల్లేరులోను, అనియత విద్యా కేంద్రం మచిలీపట్నంలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
ప్రభుత్వ వైద్య సౌకర్యం
ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
బావుల నీరు గ్రామంలో అందుబాటులో ఉంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
కవిపురంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 నుండి 10 కి.మీ. దూరంలో ఉంది. అసెంబ్లీ పోలింగ్ స్టేషన్ గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
కవిపురంలో భూ వినియోగం కింది విధంగా ఉంది:
నీటిపారుదల సౌకర్యాలు
కవిపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వరి
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 424. ఇందులో పురుషుల సంఖ్య 222, స్త్రీల సంఖ్య 202, గ్రామంలో నివాసగృహాలు 140 ఉన్నాయి.
అజీమ్ ప్రేమ్‌జీ
అజీమ్ ప్రేమ్‌జీ (జననం:జులై 24, 1945) గుజరాతుకు చెందిన ప్రముఖ ఇంజనీరు,, పారిశ్రామిక వేత్త. భారతదేశపు అతిపెద్ద సాఫ్ట్‌వేర్ సంస్థల్లో ఒకటైన విప్రో సంస్థకు అధ్యక్షుడు. ఫోర్బ్స్ కథనం ప్రకారం ప్రేమ్‌జీ 1999 నుంచి 2005 వరకు భారతదేశపు అత్యంత ధనవంతుడిగా కొనసాగాడు.
వ్యక్తిగత జీవితం
అజీమ్ ప్రేమ్‌జీ గుజరాత్ నుంచి వచ్చి ముంబైలో నివసిస్తున్న ఒక షియా ముస్లిం కుటుంబంలో జన్మించాడు.ఆయన తండ్రి ఎం.హెచ్. ప్రేమ్‌జీ వెస్టర్న్ ఇండియా వెజిటబుల్ ప్రాడక్ట్ కంపెనీ (దీన్నే తరువాత విప్రోగా మార్చడం జరిగింది)అనే సంస్థకు యజమాని. ఈ సంస్థ వంటనూనెలు ఉత్పత్తి చేసేది. ఆయన తాత బర్మాలో బియ్యం వ్యాపారం చేసేవాడు. అజీమ్ తండ్రిని మహమ్మదాలీ జిన్నా పాకిస్తాన్ కు వెళ్ళమన్నా ఆయన వెళ్ళలేదు.
ముంబై లోని సెయింట్ మేరీ పాఠశాలలో ప్రాథమిక విద్యనభ్యసించాడు. స్టాన్‌ఫర్డ్ విశ్వవిద్యాలయంలో ఎలక్ట్రికల్ ఇంజనీరింలో విద్య నభ్యసిస్తుండగా తండ్రి 1966 లో హఠాత్తుగా కన్నుమూయడంతో చదువును అర్ధాంతరంగా వదిలిపెట్టి వ్యాపార వ్యవహారాలు చూసుకోవలసి వచ్చింది.అప్పటికి ఆయన వయసు 21 ఏళ్ళు. తరువాత ముప్ఫై ఏళ్ళకు మళ్ళీ పట్టుబట్టి అక్కడ ఇంజనీరింగ్ పూర్తిచేశాడు.
మూలాలు
వర్గం:ప్రపంచ ప్రసిద్ధులు వర్గం:గుజరాత్ పారిశ్రామికవేత్తలు వర్గం:1945 జననాలు వర్గం:గుజరాత్ వ్యక్తులు వర్గం:ముస్లిం ప్రముఖులు వర్గం:జీవిస్తున్న ప్రజలు వర్గం:పద్మభూషణ పురస్కార గ్రహీతలు
శ్రీ త్రిపురారహస్య జ్ఞానఖండసారము
శ్రీ త్రిపురారహస్య జ్ఞానఖండసారము (బాలప్రియ వ్యాఖ్యాసహితము) ఒక తెలుగు రచన. ఇది పోలూరి హనుమజ్జానకీరామశర్మ గారిద్వారా రచించబడి, శ్రీ రమణాశ్రమము, తిరువణ్ణామలై ప్రచురించబడినది.
ఇతర వ్యాఖ్యానములు
ఈ త్రిపురారహస్యజ్ఞానఖండమునకు సంస్కృతాంధ్రములలో మహానుభావు లనేకులనేక వ్యాఖ్యానముల నొనర్చి యుండిరి అందు:-
విషయసూచిక
1. రమణ స్మరణము; 2. బ్రహ్మ విద్యాలంకార బ్రహ్మశ్రీ ముదిగొండ వేంకటరామశాస్త్రిగారి యభిప్రాయము; 3. భూమిక; 4. పీఠిక: భార్గవరాముని పూర్వచరిత్ర, నిర్వేదము, దత్తాత్రేయుని సందర్శనము, సృష్ఠి క్రమమునుగూర్చి, భార్గవుని సందేహములు; 5. త్రిపురామాహాత్మ్యము; 6. జ్ఞానఖండము: i. విచారోదయము, ii. విచారమాహాత్మ్యము, iii. సత్సంగమాహాత్మ్యము, iv. సత్సంగఫలము, v. బందాఖ్యాయిక, vi. శ్రద్ధా ప్రశంస, vii. ఈశ్వర నిరూపణము, viii. సంసారాఖ్యాయికావివరణము, ix. హేమచూడుని విశ్రాంతి, x. హేమచూడుని జీవన్ముక్తి, xi. జగత్స్వభావ నిరూపణము, xii. గండశైలోకావలోకనము, xiii. మహాసేనుని నిర్వేదము, xiv. భావనాసిద్ధి, xv. జ్ఞానఖండసారము, xvi. అష్టావక్రజనక సంవాదము, xvii. సమాధిస్థితి వివరణము, xviii. మనస్స్వరూప నిరూపణము, xix. జ్ఞానుల స్థితి - భేదములు, xx. విద్యాగీత, xxi. రాక్షసోపాఖ్యానము, xxii. శాస్త్రార్థ సంగ్రహము.
బయటి లింకులు
వర్గం:1992 పుస్తకాలు వర్గం:భక్తి సాహిత్యం
నంద్యాల రెవెన్యూ డివిజను
నంద్యాల రెవెన్యూ డివిజను భారతదేశంలోని ఆంధ్రప్రదేశ్ రాష్ట్రంలోని నంద్యాల జిల్లాలో ఒక పరిపాలనా విభాగం. జిల్లాలోని మూడు రెవెన్యూ డివిజన్లలో ఇది ఒకటి. ఈ రెవెన్యూ డివిజన్ పరిధిలో 13 మండలాలు ఉన్నాయి.
మండలాలు
నంద్యాల రెవెన్యూ డివిజన్ పరిధిలోని 13 మండలాలు ఉన్నాయి.
పెద్ద వాల్తేరు
పెద వాల్తేరు, ఆంధ్రప్రదేశ్ రాష్ట్రం, విశాఖపట్నం జిల్లా, గ్రేటర్ విశాఖపట్నం మునిసిపల్ కార్పొరేషన్ పరిధిలోని తీరప్రాంతంలో కలిగి ఉన్న ప్రాంతం.ఇది నగర కేంద్రంగా ఉన్న ద్వారకా నగర్ నుండి సుమారు 5 కి.మీ.దూరంలో ఉంది.విశాఖపట్నం నగరం ఉత్తర భాగంలో ఉంది.
2022 ఢిల్లీ మున్సిపల్ కార్పొరేషన్ ఎన్నికలు
2022 ఢిల్లీ మున్సిపల్ కార్పొరేషన్ ఎన్నికలు 4 డిసెంబర్ 2022న ఎన్నికలు జరగాలి, ఓట్లు లెక్కింపు & ఫలితాలు 7 డిసెంబర్ 2022న ప్రకటించారు.
పెద్ద వాల్తేరు
గ్రామ పేరు వెనుక చరిత్ర
ఎడమ|thumb| పెద వాల్తేరు కరకచెట్టు రోడ్ పెద వాల్తేరు అనే పేరు 18 వ శతాబ్దంలో విశాఖపట్నంలో కలెక్టర్‌గా పనిచేసిన బ్రిటిష్ అధికారి పేరు వాల్టెయిర్ నుండి వచ్చింది.
2022 ఢిల్లీ మున్సిపల్ కార్పొరేషన్ ఎన్నికలు
షెడ్యూల్
ఢిల్లీ మున్సిపల్ కార్పొరేషన్ ఎన్నికల షెడ్యూల్‌ను ఢిల్లీ రాష్ట్ర ఎన్నికల సంఘం 4 నవంబర్ 2022న ప్రకటించింది.
పెద్ద వాల్తేరు
దేవాలయాలు
పెద వాల్తేరు ప్రాంతంలో పోలమాంబ దేవాలయం ఉంది.ఈ దేవాలయాన్ని కరకచెట్టు పోలమాంబ దేవాలయం అని కూడా అంటారు.ఈ ఆలయంలో ప్రతిష్టించిన పోలమాంబ అమ్మవారి విగ్రహం సుమారు 2019 నాటికి 900 వందల సంవత్సరాల క్రితం చేపల వేటకు వెళ్లిన జాలర్లుకు విశాఖ సముద్ర తీరంలో లభించినట్లు తెలుస్తుంది.మొదట ఈ అమ్మ వారి విగ్రహాన్ని జాలరిపేటలో నెలకొల్పి పూజించారు.ఆ తరువాత కొంత కాలానికి విగ్రహాన్ని పెదవాల్తేరులోని కరక్కాయ చెట్టు క్రింద విగ్రహాన్ని ప్రతిష్టంచబడింది. అప్పటి నుండి కరకచెట్టు పోలమాంబ అమ్మవారుగా పేరుబడింది. దుర్గాదేని అవతారంగా పోలమాంబ అమ్మవారిని భక్తులు భావిస్తారు. ఇది ఉత్తరాంధ్ర జిల్లాల ప్రజలు పోలమాంబ అమ్మవారని ఆరాధ్యదైవంగా భావిస్తారు.
2022 ఢిల్లీ మున్సిపల్ కార్పొరేషన్ ఎన్నికలు
షెడ్యూల్
thumb|363x363px|వార్డులు మరియు గెలిచిన పార్టీలను చూపుతున్న ఢిల్లీ మ్యాప్
పెద్ద వాల్తేరు
వెలుపలి లంకెలు
వర్గం:విశాఖపట్నంలోని ప్రాంతాలు
అంబర్ హెర్డ్
అంబర్ లారా హెర్డ్ (ఆంగ్లం: Amber Laura Heard; 1986 ఏప్రిల్ 22) ఒక అమెరికన్ నటి. ఆల్ ది బాయ్స్ లవ్ మాండీ లేన్ (2006) అనే భయానక చిత్రంతో ఆమె హాలీవుడ్ లో అడుగుపెట్టింది. ఆ తర్వాత ది వార్డ్ (2010), డ్రైవ్ యాంగ్రీ (2011) వంటి మరిన్ని చిత్రాలలో నటించింది. ఆమె పైనాపిల్ ఎక్స్‌ప్రెస్ (2008), నెవర్ బ్యాక్ డౌన్ (2008), ది జోన్సెస్ (2009), మాచెట్ కిల్స్ (2013), మ్యాజిక్ మైక్ XXL (2015), ది డానిష్ గర్ల్ (2016) వంటి చిత్రాలలో కూడా పాత్రలు పోషించారు. ది డిసి ఎక్స్‌టెండెడ్ యూనివర్స్ ఫ్రాంచైజీ, జస్టిస్ లీగ్ (2018), ఆక్వామాన్ (2018), రాబోయే ఆక్వామాన్ అండ్ ది లాస్ట్ కింగ్‌డమ్ (2023)లో నటించారు. ఆమె హిడెన్ పామ్స్ (2007), ది స్టాండ్ (2020) వంటి టెలివిజన్ ధారావాహికలలో కూడా నటించింది.
షికారు (2022 సినిమా)
షికారు ఇది 2022 జూన్ 24వ తేదీన విడుదల కానున్న తెలుగు చిత్రం. యాన్‌ అన్‌లిమిటెడ్‌ ఫన్‌ రైడ్‌ అనేది దీని ట్యాగ్‌లైన్‌. ఇందులొ సాయిధన్సిక, తేజ్‌ కూరపాటి, అభినవ్‌ మేడిశెట్టి, కె.వి. ధీరజ్‌, నవకాంత్‌, పోసాని కృష్ణ మురళి, అన్నపూర్ణమ్మ, సురేఖా వాణి, చమ్మక్‌ చంద్ర ప్రధాన తారాగణంగా నటించారు. ఈ చిత్రం నాగేశ్వరి సమర్పణలో పి.ఎస్‌.ఆర్‌. కుమార్‌( బాబ్జీ) నిర్మాతగా శ్రీసాయి లక్ష్మీ క్రియేషన్స్‌ బేనర్‌మీద హరి కొలగాని దర్శకత్వంలో రూపొందింది. శేఖర్‌ చంద్ర సంగీతం సమకూర్చారు.
అంబర్ హెర్డ్
2015లో నటుడు జానీ డెప్‌ ను వివాహమాడింది. జానీ డెప్ గృహ హింసకు పాల్పడ్డారని ఆరోపిస్తూ 2016 మేలో ఆమె విడాకుల కోసం దాఖలు చేసింది. ఆ తర్వాత ఆమె ఆరోపణలకు సంబంధించి రెండు ఉన్నత స్థాయి వ్యాజ్యాల్లో పాల్గొంది.
షికారు (2022 సినిమా)
‘దేవదాసు వల్ల పారు బ్యాడు’ అంటూ సాగే గీతాన్ని చిత్రబృందం 2022 జూన్ 11న విడుదల చేసింది.
అంబర్ హెర్డ్
2022 సంవత్సరంలో గూగుల్ లో ఎక్కువ మంది శోధించిన సెలబ్రిటీగా అంబర్ హెర్డ్ నిలిచింది. గూగుల్ సెర్చ్ ట్రెండ్స్ 2022 ఆధారంగా ప్రతి నెలా 56 లక్షల మంది శోధన చేయడం విశేషం.
షికారు (2022 సినిమా)
కథ
షికారు పూర్తి రొమాంటిక్ కామెడీ డ్రామా. తమిళ చలన చిత్ర నటి సాయి ధన్సికకు ఈ చిత్రం తెలుగులో మొదటిది. ఆమె వివాహిత పాత్రలో నటిస్తుంది. ఇది ఫుల్‌ లెంగ్త్‌ కామెడీ పాత్ర. ఈ ప్రధాన పాత్రతో పాటు అభినవ్ మేడిశెట్టి, తేజ్ కూరపాటి, ధీరజ్, నవకాంత్ సహాయక పాత్రలు పోషించారు. వీరంతా యంగ్ ఎనర్జిక్ ఫెలోస్‌గా కనిపిస్తారు. కథ ఈ ఐదుగురి చుట్టూ ఫన్నీ, రొమాంటిక్ గా తిరుగుతుంది.
అంబర్ హెర్డ్
వార్తల్లో వ్యక్తిగా
- 2017లో  తను బై సెక్సువల్ అని ఓ మేగజైన్‌లో వచ్చిన కథనంతో సినీ కెరీర్ నాశనమైందని అంబర్ హెర్డ్ వాపోయింది. లెస్బిియన్-గే-బైసెక్సువల్-ట్రాన్స్ జెండర్ (ఎల్జీబీటీ) వర్గాలపై సమాజంలో చిన్నచూపుందని, జస్టిస్ లీగ్ సినిమా ప్రమోషన్ సంధర్బంలో ఆమె అన్నారు.
షికారు (2022 సినిమా)
మూలాలు
వర్గం:2022 తెలుగు సినిమాలు
అంబర్ హెర్డ్
వార్తల్లో వ్యక్తిగా
- తన ఆక్వామేన్ హాలీవుడ్ చిత్రం తెలుగులో సముద్ర పుత్రుడు (2018)ని ప్రేక్షకులు ఎంతగానో ఇష్టపడ్డారు. అద్భుతమైన విజువల్స్ తో జేమ్స్ వాన్ దర్శకత్వంలో వచ్చిని ఈ చిత్రంలో అంబర్ హెర్డ్ తో పాటు జేమ్స్ మామ్, పాట్రిక్ విల్సన్ తదితరులు నటించారు.
- 2015లో ఆమె వివాహం పైరేట్స్ ఆఫ్ ది కరేబియన్ చిత్రంతో ప్రపంచ వ్యాప్తంగా ఎంతో పేరు తెచ్చుకున్న జానీ డెప్ తో జరిగింది. జానీ డెప్ అంబర్ హెర్డ్ ను రెండో వివాహం చేసుకున్నాడు. వివాహం అయిన ఏడాదికే ఇద్దరి మధ్య మనస్పర్థలు తలెత్తడంతో 2017లో విడాకులు తీసుకున్నారు. జానీ డెప్ తో విడిపోయిన తర్వాత కూడా తను గృహహింసకు గురయ్యానంటూ వాషింగ్టన్ పోస్ట్ లో ఒక వ్యాసాన్ని అంబర్ హెర్డ్ రాయడంతో, అది వైరల్ అయింది. పెద్ద చర్చనీయాంశంగా మారింది. దీంతో జానీ డెప్ ఆమెపై 2022 ఏప్రిల్ మాసంలో రూ. 380 కోట్లకు పరువునష్టం దావా వేశారు.
- దానికి కౌంటర్ గా జానీ డెప్ పైనా అంబర్ హెర్డ్ 10 కోట్ల డాలర్ల పరువు నష్టం దావా 2022 మేలో వేసింది. ఆ విచారణ సందర్భంగా తరచూ కొట్టేవాడని ఆమె ఆవేదన వ్యక్తం చేసింది. అతడి అరాచకాలు అన్నీఇన్నీ కావంటూ కోర్టు హాల్లోనే వెక్కివెక్కి ఏడ్చింది.
- 2022 జూన్ లో ఇద్దరూ పరువు నష్టానికి అర్హులేనని కోర్టు తీర్పు చెప్పగా, జానీ డెప్ వైపు తీర్పు మొగ్గింది. మాజీ భర్తకు 15 మిలియన్ డాలర్లు చెల్లించాలని అంబర్ హెర్డ్ ను కోర్టు ఆదేశించింది. తీర్పుతో నిరాశ చెందిన అంబర్ హెర్డ్ తన వద్ద అంత డబ్బు లేదని, తాను చెల్లించే స్థితిలో లేనంటూ న్యాయస్థానానికి విన్నవించుకుంది. పైగా ఈ తీర్పు వాస్తవ అంశాల ఆధారంగా లేదని, నాలుగు గోడల మధ్య జరిగిన విషయాలు ఇతరులకు తెలియవని వ్యాఖ్యానించింది.
మూలాలు
వర్గం:21వ శతాబ్దపు అమెరికన్ నటీమణులు వర్గం:అమెరికన్ సినిమా నటీమణులు వర్గం:అమెరికన్ మానవ హక్కుల కార్యకర్తలు వర్గం:అమెరికన్ టెలివిజన్ నటీమణులు వర్గం:అమెరికన్ మహిళా కార్యకర్తలు వర్గం:హాలీవుడ్ నటులు
డోన్ రెవెన్యూ డివిజను
డోన్ రెవెన్యూ డివిజను భారతదేశంలోని ఆంధ్రప్రదేశ్ రాష్ట్రంలోని నంద్యాల జిల్లాలో ఒక పరిపాలనా విభాగం. జిల్లాలోని మూడు రెవెన్యూ డివిజన్లలో ఇది ఒకటి. ఈ రెవెన్యూ డివిజన్ పరిధిలో 6 మండలాలు ఉన్నాయి.
చరిత్ర
రాష్ట్రంలోని జిల్లాల పునర్వ్యవస్థీకరణలో భాగంగా కొత్తగా ఏర్పడిన నంద్యాల జిల్లాతో పాటు ఆంధ్రప్రదేశ్ ప్రభుత్వం 4 ఏప్రిల్ 2022న డోన్ రెవెన్యూ డివిజన్‌ను ఏర్పాటు చేశారు.
మండలాలు
ఈ రెవెన్యూ డివిజన్ పరిధిలో 6 మండలాలు ఉన్నాయి.
శ్యామల గోపాలన్
శ్యామల గోపాలన్ (1938 - ఫిబ్రవరి 11, 2009) ఒక భారతీయ-అమెరికన్ క్యాన్సర్ పరిశోధకరాలు మానవ హక్కుల కార్యకర్త . 'శ్యామల గోపాలన్' '(వృత్తిపరంగా,'  గోపాలన్ శ్యామల  లేదా  'జి. శ్యామల' '; ఏప్రిల్ 7, 1938 - ఫిబ్రవరి 11, 2009) ఒక అమెరికన్ బయోమెడికల్ సైంటిస్ట్, ప్రొజెస్టెరాన్ రిసెప్టర్ జన్యువును రొమ్ము జీవశాస్త్రంలో ఆంకాలజీ పురోగతిని ఉత్తేజపరిచే ప్రొజెస్టెరాన్ గ్రాహక జన్యువును వేరుచేయడం వర్గీకరించడంలో ఈమె పరిశోధనలు చేశారు. బ్రిటిష్ ఇండియా లో జన్మించారు. ఆమె కమలా హారిస్, యు.ఎస్. సెనేటర్ డెమొక్రాటిక్ వైస్ ప్రెసిడెంట్  2020 ఎన్నికలు కొరకు డెమొక్రాటిక్ వైస్ ప్రెసిడెంట్ నామినీ;  మాయ హారిస్ ల తల్లి, ఒక న్యాయవాది రాజకీయ వ్యాఖ్యాత.
ప్రారంభ జీవితం విద్య
శ్యామల ఒక భారతీయ పౌర సేవకుడు పివి గోపాలన్, అతని భార్య రాజమ్ కుమార్తె గోపాలన్ స్టెనోగ్రాఫర్ గా తన వృత్తి జీవితంలో మొదలుపెట్టాడు అతను పౌర సేవ శ్రేణుల ద్వారా పెరిగింది, అతను మధ్య ప్రతి కొన్ని సంవత్సరాల కుటుంబం తరలించబడింది న్యూఢిల్లీ బాంబే (ప్రస్తుతం ముంబై ), కలకత్తా (ఇప్పుడు కోలకతా ). లాస్ ఏంజిల్స్ టైమ్స్ ప్రకారం, "గోపాలన్ ఒక బ్రాహ్మణుడు, హిందూ మతం ప్రాచీన కుల సోపానక్రమంలో ఒక ప్రత్యేకమైన ఉన్నతవర్గంలో భాగం." పివి గోపాలన్, రాజమ్ ఇద్దరూ తమిళనాడు రాష్ట్రానికి చెందినవారు. శ్యామల దక్షిణ భారత శాస్త్రీయ సంగీతంలో ప్రతిభావంతులైన గాయకురాలు, శ్యామల యువతిగా వున్నప్పుడు జాతీయ పోటీని గెలుచుకున్నారు.
శ్యామల భారతదేశం లోని ప్రముఖ మహిళా కళాశాల అయిన న్యూఢిల్లీలోని లేడీ ఇర్విన్ కళాశాలలో హోం సైన్స్ చదివింది.1958లో, 19 సంవత్సరాల వయస్సులో, శ్యామల బర్కిలీలోని కాలిఫోర్నియా విశ్వవిద్యాలయం లో పోషణ ఎండోక్రైనాలజీలో మాస్టర్స్ ప్రోగ్రామ్ కు దరఖాస్తు చేసుకుంది, ఆమె దరఖాస్తు ఆమోదించబడింది. ఆమె తల్లిదండ్రులు మొదటి సంవత్సరంలో ఆమె ట్యూషన్ బోర్డు కోసం చెల్లించడానికి వారి పదవీ విరమణ పొదుపులో కొంత ఉపయోగించారు.ఆమె చివరికి 1964లో యుసి బర్కిలీ లో పోషణ ఎండోక్రినాలజీలో పిహెచ్‌డి సంపాదించింది.
శ్యామల డిసర్టేషన్ గోధుమ పిండి నుండి ట్రిప్సిన్ నిరోధకం వేరుచేయడం శుద్ధి చేయడం.
వృత్తి
శ్యామల యుసి బర్కిలీ జువాలజీ క్యాన్సర్ రీసెర్చ్ ల్యాబ్‌లో పరిశోధనలు నిర్వహించారు. ఆమె అర్బానా-ఛాంపెయిన్ విస్కాన్సిన్ విశ్వవిద్యాలయంలో ఇల్లినాయిస్ విశ్వవిద్యాలయంలో రొమ్ము క్యాన్సర్ పరిశోధకురాలిగా పనిచేసింది. లేడీ డేవిస్ ఇన్స్టిట్యూట్ ఫర్ మెడికల్ రీసెర్చ్ మెక్గిల్ యూనివర్శిటీ ఫ్యాకల్టీ ఆఫ్ మెడిసిన్లో 16 సంవత్సరాలు పనిచేసింది. ఆమె నేషనల్ ఇన్స్టిట్యూట్ ఆఫ్ హెల్త్ కోసం పీర్ సమీక్షకురాలిగా ఫెడరల్ అడ్వైజరీ కమిటీకి సైట్ విజిట్ టీం సభ్యురాలిగా పనిచేశారు. రొమ్ము క్యాన్సర్‌ పై రాష్ట్రపతి ప్రత్యేక కమిషన్‌లో కూడా ఆమె పనిచేశారు.. తన చివరి దశాబ్ద పరిశోధన కోసం, శ్యామల లారెన్స్ బర్కిలీ నేషనల్ లాబొరేటరీలో పనిచేశారు.
పరిశోధన
శ్యామల పరిశోధన రొమ్ము క్యాన్సర్‌కు సంబంధించిన హార్మోన్ల పరిజ్ఞానంలో పురోగతికి దారితీసింది. ఎలుకలలో ప్రొజెస్టెరాన్ గ్రాహక జన్యువు వేరుచేయడం వర్గీకరణలో ఆమె చేసిన కృషి రొమ్ము కణజాలం హార్మోన్-ప్రతిస్పందనపై పరిశోధనను మార్చింది.
మరణం
11 ఫిబ్రవరి 2009న ఓక్లాండ్‌లో పెద్దప్రేగు క్యాన్సర్‌ తో శ్యామల మరణించారు. తను మరణించినప్పుడు పువ్వుల బదులుగా, బ్రెస్ట్ క్యాన్సర్ యాక్షన్ అనే సంస్థకు విరాళాలు ఇవ్వమని ఆమె అభ్యర్థించింది. తరువాత 2009లో, ఆమె కుమార్తె కమలా హారిస్ తల్లి అస్థికలను భారతదేశం ఆగ్నేయ తీరంలో చెన్నై కి తీసుకెళ్ళి సముద్ర జలాల్లో కలిపారు.
మూలాలు
వర్గం:1938 జననాలు వర్గం:2009 మరణాలు
పోలవరపు గోపాలకృష్ణయ్య
పోలవరపు గోపాలకృష్ణయ్య  గారు డోకిపర్రు గ్రామ వాస్తవ్యులు.తండ్రి రామయ్య. రైతు బిడ్డ. ఉప్పు సత్యాగ్రహం లో పాల్గొన్నారు. 7.5.1930 న ఆరు నెలల కఠిన శిక్ష, రు. 20/- జరిమానా విధించారు. రాజమండ్రి, అలీపురం  జైళ్ళలో శిక్ష అనుభవించారు.
కౌశల్ మండా
కౌశల్ మండా (జ. 1980 మే 13) భారతీయ టెలివిజన్ నటుడు, మోడల్, సినిమా నటుడు, వ్యాపార ప్రకటనల చిత్ర దర్శకుడు. అతడు అనేక సినిమాలలో నటించాడు. అతడి " ద లుక్స్ ప్రొడక్షన్స్" అనే మోడల్ మేనేజిమెంటు ఏజన్సీకి వ్యవస్థాపకుడు, సి.ఇ.ఓ. అతను భారతదేశంలో సుమారు 230 వాణిజ్య ప్రకటనలను రూపొందించాడు. తెలుగు సీరియల్ "ఎవ్వని చెదనుంచు (1983)" లో బాల నటుడిగా ప్రముఖ పాత్ర పోషించినందుకు తెలుగు టెలివిజన్ పరిశ్రమలో కౌశల్ మంచి పేరు పొందాడు. జెమిని టెలివిజన్ లో పేరొందిన సీరియల్ "చక్రవాకం (2003-2008) లో ప్రధాన పాత్ర పోషించాడు. డాన్స్ బేబీ డాన్స్ (2005) షోలో అతిథిగా ఉన్నాడు. జీ తెలుగు లోని "సూర్యవంశం" సీరియల్ (2017 -ప్రస్తుతం) లో ప్రధాన పాత్రధారునిగా నటిస్తున్నాడు. ప్రస్తుతం బిగ్ బాస్ తెలుగు-2 టెలివిజన్ రియాలిటీ షోలో పాల్గొన్నాడు. అతడు తెలుగు సినిమాలైన "రాజకుమారుడు (1999)", "మిస్టర్ పెరఫెక్ట్ (2011)" లలో సహాయ పాత్రధారునిగా నటించాడు. బిగ్- బాస్ తెలుగు-2 రియాలిటీ షోలో అనేక మండి అభిమానులను పొందాడు. అతనిని అభిమానించే వర్గం "కౌశల్ ఆర్మీ"గా పిలువబడుతుంది. బిగ్ బాస్ 2లో గెలుపొందిన అతను తనకు బహుమతిగా వచ్చిన నగదును కేన్సర్ బాధితుల కోసం వినియోగిస్తానని గ్రాండ్ ఫినాలే వేదికపై ప్రకటించాడు.
బయటి లంకెలు
వర్గం:1980 జననాలు వర్గం:జీవిస్తున్న ప్రజలు వర్గం:టెలివిజన్ నటులు వర్గం:తెలుగు సినిమా నటులు
ముష్టి లక్ష్మీనారాయణ
బాల్యం, విద్యాభ్యాసం
1891 జూన్ 20న భీమవరంలో పేద బ్రాహ్మణ కుటుంబంలో ముష్టి రామకృష్ణయ్య, విశాలాక్షి దంపతులకు జన్మించారు ఆయన. భీమవరంలో ప్రాథమిక విద్య అభ్యసించిన లక్ష్మీనారాయణ, ఉన్నత విద్య నరసాపురంలోని టేలర్స్ పాఠశాలలో చదివారు. కాకినాడలోని పి.ఆర్ కళాశాలలో బి.ఎ చదివి, ప్లీడరు పరీక్ష పాసయ్యారు ఆయన. ఆ తరువాత భీమవరంలో మొదటి గ్రేడు ప్లీడరుగా పేరు తెచ్చుకున్నారు లక్ష్మీనారాయణ. స్వాతంత్ర్య ఉద్యమం కోసం బాగా నడుస్తున్న ప్లీడరుగిరీ వదిలిపెట్టేసిన ఆయన ఎన్నో ఆర్థిక కష్టాలకు గురయ్యారు. ప్రభుత్వ పాఠశాలలకు వ్యతిరేకంగా ఊరూరా తిరిగి చందాలు పోగుచేసి, 1921 ఫిబ్రవరి 6న స్నేహితులతో కలసి భీమవరంలో జాతీయ పాఠశాలను స్థాపించారు లక్ష్మీనారాయణ. ఎందరో విద్యార్థులు ప్రభుత్వ పాఠశాలలను వదిలి, ఈ పాఠశాలలో చేరారు.
న్యాయవాద వృత్తి
భీమవరంలో న్యాయవాద వృత్తిలో చేరిన నాటి నుంచీ మంచి ప్లీడరుగా పేరు సంపాదించుకున్నారు ఆయన. ఎన్నో కేసులను గెలిచి, ఫస్టు గ్రేడు ప్లీడరుగా కొనసాగారు. చిన్నప్పుడు ఎంతో పేదరికాన్ని అనుభవించిన ఆయన ఆ సమయంలోనే కొంత సుఖంగా ఉన్నారు. అయితే విద్యార్థి దశ నుంచే గాంధీ మార్గం పట్ల ఆకర్షితులైన ఆయన కొన్నాళ్ళకు మంచిగా నడుస్తున్న న్యాయవాది వృత్తిని వదిలి స్వాతంత్ర్యోద్యమంలోకి దిగారు. ఆ తరువాత నుంచి ఆదాయం లేక విపరీతమైన ఆర్థిక ఇబ్బందులు ఎదుర్కొని కూడా, తిరిగి న్యాయవాది వృత్తి మాత్రం చేపట్టలేదు.
జాతీయోద్యమం
నరసాపురంలో ఉన్నత విద్యనభ్యసించే రోజుల నుంచే జాతీయోద్యమంపై ఆసక్తి పెంచుకున్న లక్ష్మీనారాయణ వందేమాతరం ఉద్యమం గురించి తెలుసుకునేవారు. జుగాంతర్ అనే జాతీయోద్యామానికి చెందిన రహస్య పత్రిక చదివి దేశంలోని పరిస్థితులను ఆకళింపు చేసుకునేవారు. గాంధీ ఇచ్చిన సహాయనిరాకరణ ఉద్యమం పిలుపుతో మంచిగా నడుస్తున్న ప్లీడరు వృత్తిని 1920 మే 10న వదిలిపెట్టి స్వాతంత్ర్యోద్యమంలోకి ప్రవేశించారు ఆయన. తటవర్తి కృష్ణమూర్తి, ములుకుట్ల సుబ్బారాయుడు వంటి స్నేహితులతో కలసి 1920 మే 7న భీమవరం, చెరుకుమిల్లి, ఏలూరుపాడు ప్రాంతాల్లోనూ, 8న జువ్వలపాలెం, కాళ్ళకూరు గ్రామాల్లో సహాయనిరాకరణ ఉద్యమం గురించీ, గాంధీజీ సిద్ధాంతాల గురించీ విస్తృత ప్రచారం నిర్వహించారు. ప్రభుత్వం నడిపే శాసనసభ ఎన్నికలకూ, న్యాయస్థానాలు, విద్యాసంస్థలనూ బహిష్కరించాలని పిలుపునిచ్చారు. అందులో భాగంగానే పెదఅమిరం, గరగపర్రు, వీరవాసరం గ్రామాల్లో తటవర్తి, కృష్ణమూర్తి, ములుకుట్ల సుబ్బారాయుడు, అత్తోటి వీరరాఘవరావులతో కలసి చందాలు పోగు చేసి, 1921 ఫిబ్రవరి 6తేదీన జాతీయ పాఠశాల ప్రారంభించారు లక్ష్మీనారాయణ. 1929లో ఆయన హిందుస్థానీ సేవాదళ సంఘ సభ్యునిగా ఎన్నిక కాబడ్డారు.
ఉప్పు సత్యాగ్రహం
1930లో మొదలైన ఉప్పు సత్యాగ్రహానికి జిల్లాలో లక్ష్మీనారాయణ నిర్మాణాత్మక కృషి చేశారు. పశ్చిమగోదావరిజిల్లా సత్యాగ్రహ డిక్టేటరుగా నియమితులైన దండు నారాయణరాజు సారథ్యంలో జరిగిన సత్యాగ్రహంలో లక్ష్మీనారాయణ ముఖ్య పాత్ర పోషించారు. నారాయణరాజు, లక్ష్మీనారాయణ, ప్రకాశరాయుడు, 50మంది సత్యాగ్రహులతో కలసి భీమవరం దగ్గర్లోని నాగిడ్డిపాలెం వద్ద సహజంగా ఉప్పు ముద్దలు తయారు చేసి, భీమవరం కాంగ్రెస్ కార్యలయం అయిన కోపల్లె వారి సత్రానికి బస్తాల కొద్దీ తెచ్చారు. దాంతో 14తారీఖున పోలీసులు వీరిపై దారుణంగా లాఠీచార్జ్ చేశారు. అదీ లెక్కచేయని లక్ష్మీనారాయణ పోలీసు వారి దౌర్జన్యానికి వ్యతిరేకంగా సభ నిర్వహించారు. ఆ తరువాత గాంధీ, నెహ్రూల అరెస్టు నిరసిస్తూ భీమవరంలో హర్తాళ్ నిర్వహించిన ఆయన, ఏప్రిల్ 25తేదీన ములపర్రు, తూర్పుతాళ్ళు ప్రాంతాల్లో సభలు ఏర్పాటు చేసి, ఉప్పు తయారు చేశారు ఆయన.
కాంగ్రెస్ కార్యవర్గ సభ్యునిగా
జాతీయోద్యమంలో లక్ష్మీనారాయణ కృషి గుర్తించిన జిల్లా కాంగ్రెస్ కమిటీ ఆయనను మండల కాంగ్రెస్ కార్యవర్గ సభ్యునిగా నియమించింది. ఆ తరువాత ఏప్రిల్ 26న దండు నారాయణరాజు, ఆత్మకూరి గోవిందాచార్యుల అరెస్టులను నిరసిస్తూ ఆయన అధ్యక్షతన 10వేల మందితో బహిరంగసభ నిర్వహించారు. ఈ సభలో మద్యపాన నిషేధం, ఖద్దరు ప్రచారం వంటి వాటితో పాటు ప్రభుత్వ విధానాలను వ్యతిరేకించారు. జూన్ 8న నల్లజర్లలో గెడా రఘునాయకులు వంటి సత్యాగ్రహుల అరెస్టుకు వ్యతిరేకంగా కూడా మరో సభను నిర్వహించారు. దేశద్రోహం, ప్రజలను రెచ్చగొట్టే ఉపన్యాసాలివ్వడం వంటి ఆరోపణలతో జూన్ 16న పోలీసులు లక్ష్మీనారాయణను అరెస్టు చేశారు. భీమవరం న్యాయస్థానంలో ఒక సంవత్సర కారాగార శిక్ష వేయగా, ఆయనను రాజమండ్రి, వేలూరు జైళ్ళకు తరలించారు. అదే సమయంలో గాంధీ ఇర్విన్ ఒప్పందం జరగడంతో శిక్షాకాలం పూర్తికాక మునుపే 1931 మార్చి 14న విడుదలయ్యారు.